Der stemmes på livet løs i Aalborghallen. Enhedslisten får et godt valg, erfarer TV2/Nords reporter på stedet.

Aalborghallen er kommunen- og regionens største valgsted. Her kan 11.000 borgere afgive deres stemme i dag. - Jeg har talt med flere vælgere allerede, som siger at de har stemt på Enhedslisten. Deres begrundelser er primært at de ikke længere vil stemme på SF, fordi de ikke er røde nok. De nævner også Johanne Schmidt Nielsen som en af grundene til at støtte Enhedslisten, siger TV2/Nords reporter i Aalborg Mette Svenningsen.